Rozsudok Všeobecného súdu (piata komora) z 11. februára 2026 –
Tokareva/Rada
(vec T‑693/25)
„ Spoločná zahraničná a bezpečnostná politika – Reštriktívne opatrenia prijaté vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny – Zmrazenie finančných prostriedkov – Zoznam osôb, subjektov a organizácií, na ktoré sa vzťahuje zmrazenie finančných prostriedkov a hospodárskych zdrojov – Opätovné zaradenie mena žalobcu na zoznam – Pojem ‚výhoda získaná od vplyvného podnikateľa pôsobiaceho v Rusku‘ – Článok 2 ods. 1 písm. g) rozhodnutia 2014/145/SZBP – Nesprávne posúdenie – Článok 266 ZFEÚ “
1.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Rozsah preskúmania – Dôkaz o opodstatnenosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Zaradenie do zoznamu na základe presných, konkrétnych, a zhodujúcich sa nepriamych dôkazov – Neexistencia – Nesprávne posúdenie
[Charta základných práv Európskej únie, článok 47; rozhodnutie Rady 2014/145/SZBP, zmenené rozhodnutím (SZBP) 2025/1895; nariadenia Rady č. 269/2014 a 2025/1894]
(pozri body 30 – 33, 39 – 42)
2.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Rozsah preskúmania – Dôkaz o opodstatnenosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Rozsah miery voľnej úvahy uvedeného príslušného orgánu – Relevantnosť dôkazov predložených v súvislosti s predchádzajúcim zaradením do zoznamu, bez zmeny dôvodov, zmien v situácii žalobcu alebo vývoja kontextu na Ukrajine
[Charta základných práv Európskej únie, článok 47; rozhodnutie Rady 2014/145/SZBP, zmenené rozhodnutím (SZBP) 2025/1895; nariadenia Rady č. 269/2014 a 2025/1894]
(pozri bod 34)
3.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritériá prijatia reštriktívnych opatrení – Poprední podnikatelia pôsobiaci v Rusku a ich najbližší rodinní príslušníci alebo iné fyzické osoby, ktoré majú z väzby na nich prospech – Pojem výhoda – Výhoda akejkoľvek nezanedbateľnej povahy – Výhoda poskytnutá pred anexiou Krymu – Vylúčenie
[Rozhodnutie Rady 2014/145/SZBP, zmenené rozhodnutím (SZBP) 2023/1094 a rozhodnutím (SZBP) 2025/1895, článok 2 ods. 1 písm. g); nariadenia Rady č. 269/2014 a 2025/1894]
(pozri body 36 – 38)
4.      Žaloba o neplatnosť – Zrušujúci rozsudok – Účinky – Povinnosť prijať vykonávacie opatrenia – Rozsah – Povinnosť zabrániť tomu, aby bol zrušený akt nahradený aktom obsahujúcim rovnakú vadu – Rozšírenie uplatňovania tejto povinnosti na neskoršie akty
(Článok 266 ZFEÚ)
(pozri body 48 – 60)
5.      Žaloba o neplatnosť – Zrušujúci rozsudok – Účinky – Obmedzenie Súdnym dvorom – Reštriktívne opatrenia prijaté s ohľadom na situáciu na Ukrajine – Nezohľadnenie Radou, pokiaľ ide o viaceré po sebe nasledujúce rozhodnutia o zrušení – Skutočnosť, ktorá môže odôvodniť zamietnutie žiadosti o obmedzenie – Neexistencia nových dôvodov alebo akýchkoľvek nových dôkazov – Protiprávnosť, ktorá môže narušiť právny poriadok Únie – Zamietnutie
(Články 2 a 19 ZEÚ; články 264 a 266 ZFEÚ)
(pozri body 68 – 70)
Výrok
1.
Rozhodnutie Rady (SZBP) 2025/1895 z 12. septembra 2025, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a vykonávacie nariadenie Rady (EÚ) 2025/1894 z 12. septembra 2025, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa zrušujú v rozsahu, v akom bolo meno pani Maja Tokareva opätovne zaradené na zoznam osôb, subjektov a orgánov, na ktoré sa vzťahujú tieto reštriktívne opatrenia.
2.
Návrh na nariadenie ponechania účinkov rozhodnutia 2025/1895 v platnosti, pokiaľ ide o žalobkyňu, až do nadobudnutia účinnosti čiastočného zrušenia vykonávacieho nariadenia 2025/1894 sa zamieta.
3.
Rada Európskej únie znáša svoje vlastné trovy konania a je povinná nahradiť trovy konania, ktoré vznikli pani Tokarevovej.